Når er det best å reise til Tsjekkia?
Været i Tsjekkia er relativt likt som her hjemme i Norge. Den mest populære destinasjonen Praha er et sted man kan reise året rundt. Gamlebyen er utrolig vakkert om vinteren når den er dekket i snø, men du bør merke deg at det kan bli kaldt. Fra desember-mars er det fra omtrent 3 minusgrader – 7 varmegrader. Men det er uansett en god tid å reise til Praha for å handle julegaver, eller besøke noen av byens koselige restauranter og kaféer. Om våren blir det mer behagelige temperaturer, og da er det mindre nedbør enn midt på sommeren. Fra mars-mai er det rundt 7-18 grader. Om sommeren er det flest turister her, men det er også da det er varmest. Da kan du kose deg utendørs med temperaturer på rundt 21-23 grader. Du bør ta med en paraply, for det kan regne en del om sommeren. I tillegg bør du bestille reisen din i god tid når du vil reise hit om sommeren, slik at du får de rimeligste flybillettene og beste hotellet. Så dette landet er altså en helårsdestinasjon, og spesielt Praha, men det er mest anbefalt å reise til Tsjekkia fra april-oktober.